KKK
1. Millal jõuab auto minuni, kui tellin selle täna?
Tallinnas on vedaja kohustatud teostama veo pärast tellimuse saamist järgneva kolme tööpäeva jooksul.
Teistes piirkondades on vedaja kohustatud teostama veo pärast tellimuse saamist järgneva viie tööpäeva jooksul.
2. Saatsime teile 40 klaaspakendit, kuid kaks on kõlbmatud. Mida teha?
Näiteks klaaspakendi puhul saadetakse EPP-sse aeg-ajalt ekslikult korduskasutuspakendeid, mis kajastuvad aruandel kui kõlbmatud pakendid. Korduskasutuspakend tuleb saata otse tootjale.
3. Millal maksab EPP raha?
Raha tasutakse aruandekuule järgneva kuu 25. kuupäeval. Näiteks kui aruandekuu on märts, siis tasutakse raha 25. aprillil.
4. Saatsin kotid ära kuu viimasel päeval, aga aruandel need ei kajastunud. Miks?
Kuu viimasel päeval ära saadetud taara võib jõuda EPP-sse paaripäevase hilinemisega.
5. Mida teha, kui tarvikud on defektsed?
Võtke ühendust EPP klienditeenindusega ja need tarvikud vahetatakse välja.
6. Mida teha, kui kaupluses taaraautomaat ei tööta või on tšekipaber otsa saanud?
Automaadiga seotud probleemidega pöördu kohe automaadihaldaja poole.